** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 67**

(protokols Nr. 6, 29. p.)

**Par zemes vienības piekritību Madonas novada pašvaldībai un adreses apstiprināšanu**

Madonas novada pašvaldības Kalsnavas pagasta pārvalde rosina nostiprināt zemesgrāmatā uz pašvaldības vārda nekustamo īpašumu ar kadastra Nr. 7062 011 0228.

Ar 24.09.2008. Kalsnavas pagasta padomes lēmuma Nr. 10. §, 1.14. punktu (protokols Nr. 9) “Par neapbūvētās lauku apvidus zemes piekritību Kalsnavas pagasta pašvaldībai”, tika nolemts, ka zemes vienība ar kadastra apzīmējumu 7062 011 0228 1,0 ha platībā piekrīt pašvaldībai, saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta otrās daļas 5. punktu.

Atbilstoši Madonas novada teritorijas plānojumam zemes vienība ar kadastra apzīmējumu 7062 011 0228 atrodas rūpnieciskās apbūves teritorijā, līdz ar ko uzskatāms, ka tā piekrīt pašvaldībai pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta otrās daļas 2. punktu.

Līdz ar to, lai nostiprinātu nekustamo īpašumu zemesgrāmatā, ir jāveic precizējumi par zemes vienības ar kadastra apzīmējumu 7062 011 0228 piekritību pašvaldībai.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, likumu “Par valsts un pašvaldību zemes īpašuma tiesībām un to nostiprināšanu zemesgrāmatās”, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Noteikt, ka zemes vienība ar kadastra apzīmējumu 7062 011 0228 0,4951 ha platībā piekrīt pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta (2). daļas 2). punktu.
2. Atcelt Kalsnavas pagasta padomes 24.09.2008. lēmuma Nr. 10. §, 1.14. punktu (protokols Nr. 9).
3. Zemes vienībai ar kadastra apzīmējumu 7062 011 0228 apstiprināt adresi Vesetas iela 13, Jaunkalsnava, Kalsnavas pagasts, Madonas novads.

Domes priekšsēdētājs A. Lungevičs

*Čačka 28080793*